[{"text_idx": "#000001", "text": "Bizkaiko parke teknologikoa, 812 partzela. Berreaga 1. 48160. Derio (BIZKAIA)."}, {"text_idx": "#000002", "text": "Klima aldaketarekiko erresistenteagoak diren basoak, basogintza eta larregintza uztartuz"}, {"text_idx": "#000003", "text": "NEIKER zentro teknologikoak baso-larregintza sistemaren bidez basoen -erresistentzia handitzen dela erakutsiko du\nPraktika hori lur azalera berean baso ekoizpena eta larregintza konbinatzean datza\nBeste onura batzuen artean, sute arriskua murrizten du eta, aldi berean, basoen errentagarritasun ekonomikoa, soziala eta ingurumenekoa hobetzen du"}, {"text_idx": "#000004", "text": "Klima aldaketa ondorio kaltegarri garrantzitsuak eragiten ari da Europako basoetan, eta basoko suteak dira mehatxu handienetako bat. Arazo horrek Europar Batasuneko 340.000 hektareari eragin zien 2021ean, Europako Batzordearen Ikerketa Zentro Bateratuak (JRC) argitaratutako urteko txostenaren arabera. Halaber, dokumentuak azpimarratzen du joera horrek aurten ere jarraituko duela."}, {"text_idx": "#000005", "text": "Testuinguru horretan, NEIKER zentro teknologiko eta Basque Research and Technology Alliance (BRTA) erakundeko kideak, metodo berriak bilatzen ditu eremu atlantikoetako eta subatlantikoetako baso masak klima aldaketarekiko erresistenteagoak izan daitezen, aldi berean, basoak larregintzarako erabiliz, suteak ekiditeko, biodibertsitatea areagotzeko eta zerbitzu ekosistemikoen ekarpena bermatzeko (esaterako, uraren fluxuaren erregularizazioa edo lurzoruaren babesa). Ekimena hasi berria da, 2027ra arte luzatuko da, eta oinarrian dago basogintzako eta artzaintzako neurriak aplikatzea, landa eta tokiko ekonomiaren garapena sustatzeaz gain. Hau da, basogintza eta larregintza konbinatzen dira lur azalera berean, aukerak sortzeko eta errentagarritasuna handitzeko."}, {"text_idx": "#000006", "text": "Sistema horiek Mediterraneoko paisaiari lotu izan zaizkio sarritan, eta eskualde atlantikoetan eta subatlantikoetan duten presentzia desagertzen joan da, nahiz eta potentzial handia izan klima aldaketa arintzeko eta horretara egokitzeko."}, {"text_idx": "#000007", "text": "Horretarako, LIFE Silfore azterketak erakusle sare bat garatuko du eremu atlantiko-subatlantikoko 4 eskualdetan, guztira 92,4 hektarea hartzen dituztenak: Portugal iparraldean, Galizian, Asturiasen eta Euskadin izango da. Horrenbestez, eremu atlantiko-subatlantiko eta sozioekonomikoetako basoen barietate ekologikoaren zati handi bat sartzen da."}, {"text_idx": "#000008", "text": "Zehazki, Euskadin bi erakustaldi planteatzen dira. Lehenengoan, Bizkaiko Orozko udalerrian, pinudi bat baso misto bihurtzea eta animaliak sartzea izango da oinarria. Bigarrenak, berriz, basogintza-artzaintza inplementatuko du Euskadiko eremu subatlantikokoko berezko haritz baso hostotsuetan, Jauregin eta Azilun (Araba)."}, {"text_idx": "#000010", "text": "Baso erresilienteak eta etekin handiagoak"}, {"text_idx": "#000011", "text": "Basoek klima aldaketaren ondorioekiko erresistentzia handiagoa dutela frogatzeaz gain, proiektuak zuhaiztien etekinak dibertsifikatzeko aukera emango du, zuraren aprobetxamenduagatik eta animalien ekoizpenagatik. \u201cLarregintzak onurak ekar diezazkioke baso ekoizpenari, animaliek lurzoruak ongarritzen dituztelako, eta larregintzara bideratutako azalera handiagoa egoteak bazkarako autonomia handiagoa eta animalien dietaren aniztasuna ekar ditzake, eta horrek aurrezki nabarmena dakar, elikadura gastuak murrizten direlako\u201d, azaldu du Albizuk. Gainera, erakustaldietarako galzorian dauden arraza autoktonoetako animaliak planteatzen dira, errustikoak eta ingurunera ondo egokitutakoak. Euskadiri dagokionez, terren\u0303a arrazako behiak, sasi ardi ardiak eta pottokak dira."}, {"text_idx": "#000012", "text": "LIFE Silfore proiektuak eragin positiboa izango du gizarte osoarentzat ere, izan ere, basoek lurraren %30 inguru hartzen dute eta biodibertsitatearen biltegi gisa jokatzen dute. Funtsezko zerbitzu ekosistemiko ugari ematen dituzte, hala nola ur fluxuaren erregularizazioa edo lurzoruaren higaduraren aurkako babesa, besteak beste."}, {"text_idx": "#000013", "text": "Beraz, ekimenak basoen errentarritasun ekonomiko, sozial eta ingurumenekoa hobetzea ahalbidetuko du, eta, aldi berean, landa inguruneko biztanleen irabaziak handituko dira, enplegua sortuz, landa eremuen despopulazioaren aurka borrokatuz, sute arriskua murriztuz eta mantentze kostuak merkatuz."}, {"text_idx": "#000015", "text": "LIFE Silfore proiektuak 2.599.081,36 \u20ac-ko aurrekontua du guztira, eta bat dator LIFE programaren helburu orokorrekin eta Klimaren aldeko Ekintzarako LIFE azpiprogramaren lehentasunekin."}, {"text_idx": "#000016", "text": "NEIKERen 25. urteurrena: ezagutu gure mugarri eta ekarpen nagusiak nekazaritzako elikagaien eta basogintzaren sektorean\nNEIKERen 25. urteurrena ospatu dugu, euskal nekazaritza, abeltzaintza eta basogintza sektorearen aldeko apustua berrituz\nURRIAK 26eko AGENDA: agritech esperientziak zabaltzeko jardunaldia\nIRAILAREN 21EKO AGENDA: NEIKER 2023ren zereal-saiakuntzen emaitzak eta droneen erabilera laboreen kudeaketan jardunaldia"}, {"text_idx": "#000017", "text": "Informamos, educamos e inspiramos a trave\u0301s de una serie de actividades de participacio\u0301n y eventos abiertos, con el objetivo de crear conciencia sobre el valor y el impacto de nuestra ciencia en la vida de todas las personas."}, {"text_idx": "#000020", "text": "Si desactivas esta cookie no podremos guardar tus preferencias. Esto significa que cada vez que visites esta web tendra\u0301s que activar o desactivar las cookies de nuevo."}, {"text_idx": "#000021", "text": "\u00a1Por favor, activa primero las cookies estrictamente necesarias para que podamos guardar tus preferencias!"}]